Jeanne Rolande Dacougna

Jeanne Rolande Dacougna Minkette (Ziguinchor, Senegal, 1974) Euskal Herrian bizi den afrikar ikertzaile, feminista eta aktibista antiarrazista da. Besteak beste, Integraziorako eta Kultura arteko Bizikidetzarako Euskal Zerbitzuko (BILTZEN) goi-mailako teknikaria da.https://www.getxo.eus/DocsPublic/antirumores/2019_Accion_Formativa_antiRUMORES_Getxo.pdf     

 Biografia 

 Formakuntza 
Jeanne Rolande Dacougna 1974an jaio zen Senegalen. Umea zenean, bere jaioterrian neskatoak eskolara bidaltzea ez zen begi onez ikusten, izan ere, alferrikako gastutzat jotzen zen, baina haren aita neskatoen hezkuntzaren aldeko azaldu zen beti. Horri esker Jeanne Rolande Dacougnak ikasteko aukera izan zuen, eta Unibertsitatera joan zen auzoko lehen emakumea izan zen; 2000an Senegalgo Dakarreko Cheikh Anta Diop Unibertsitatean Filologia Hispaniko ikasketak burutu zituen.file:///home/aek/Deskargak/Jeanne-rolande%20dacougna_Oihana%20Etxebarrieta.pdf

2001ean, Cadizen ikasteko AECIDen beka bat lortu zuen, egonaldi-baimenarekin batera. Bertako Unibertsitatean Filologia Hispaniarrean ikasketa aurreratu diploma eskuratu zuen 2003an. Aurrerago, Cum Laude doktoregoa egin ez ezik, ikerlari aritzeko ikasketak ere egin zituen; hain zuzen ere, Elcheko Miguel Hernández eta Castellongo Jaume I Unibertsitateetan Emakumeei, Feministei eta Generoari buruzko Ikerketa eta Ikasketetan doktoratu zen, programa bateratu batean.file:///home/aek/Deskargak/TD%20Dacougna%20Minkette,%20Jeanne%20Rolande.pdf

 Ibilbidea 
Geroago, 2004an Donostiara bizitzera joan zen, eta ordutik bertan dihardu lanean.  2005etik, hain zuzen, gizartean esku hartzeko goi-mailako teknikaria eta Emakumeen eta Gizonen Berdintasunerako arduraduna da Biltzen Zerbitzuan.      

Horrez gain, Afrikako emakumeen migrazio-prozesuei buruzko artikuluak ere argitaratu izan ditu, komunikazioak aurkeztu izan ditu estatuko zein nazioarteko kongresu akademikoetan, eta hitzaldiak, tailerrak eta ikastaroak egin izan ditu hainbat gairi buruz; esaterako, Feminismoei, emakumeen eta gizonen berdintasunari, emakume migratu eta arrazalizatuen jabekuntzari, nazioarteko migrazioei eta kultura-aniztasunaren kudeaketari, arrazakeriaren kontrakoari buruz. Giza eskubideak, epistemologia kritikoak, feminismoak, migrazioak eta antiarrazismoa dira haren interes- eta ikerketa-ildoak. https://www.deusto.es/es/inicio/somos-deusto/equipo/profesores/20301/profesor?_gl=1*guq0u7*_up*MQ..*_ga*OTkyOTQzOTkzLjE3NDg2OTk1MDE.*_ga_ZVJ1XGGKPL*czE3NDg2OTk1MDEkbzEkZzAkdDE3NDg2OTk1MDEkajYwJGwwJGgwhttps://participa.navarra.es/rails/active_storage/disk/eyJfcmFpbHMiOnsibWVzc2FnZSI6IkJBaDdDVG9JYTJWNVNTSWhlSEE0WkdZMmNYaHphR0pvYldob016aG1ZVGwwTTNaM2J6azJZd1k2QmtWVU9oQmthWE53YjNOcGRHbHZia2tpQVg1cGJteHBibVU3SUdacGJHVnVZVzFsUFNKQmNHOXlkR0ZqYVc5dVpYTmZRVzUwWlhCeWIzbGxZM1J2VEdWNVJtOXlZV3hTWVdOcGMyMXZMbkJrWmlJN0lHWnBiR1Z1WVcxbEtqMVZWRVl0T0NjblFYQnZjblJoWTJsdmJtVnpYMEZ1ZEdWd2NtOTVaV04wYjB4bGVVWnZjbUZzVW1GamFYTnRieTV3WkdZR093WlVPaEZqYjI1MFpXNTBYM1I1Y0dWSkloUmhjSEJzYVdOaGRHbHZiaTl3WkdZR093WlVPaEZ6WlhKMmFXTmxYMjVoYldVNkNteHZZMkZzIiwiZXhwIjoiMjAyNS0wNS0zMVQxNDoyMzoyNy45OTZaIiwicHVyIjoiYmxvYl9rZXkifX0=--5b9142a743973c12fd17b40642cb3d3904b899a4/Aportaciones_AnteproyectoLeyForalRacismo.pdfhttps://www.udeusto.es/eu/hasiera/deusto-gara/lan-taldea/ikertzaileak/73327/investigador      

Era berean, interkulturalitatearen aldeko Banda bat elkartean eta Garaipen izeneko elkarte feminista antiarrazistan (Gipuzkoa) boluntarioa da, bai eta Doce Miradas, Gipuzkoako SOS Arrazakerian eta CNAAE Euskadin.      

 Sariak eta aintzatespenak 

 2014an "Presen Sáez de Descatllar" VI. Ikerketa Saria eskuratu zuen. Sari hura 2003an sortu zuten Valentziako Unibertsitate Publikoek, emakumeen, feministen eta generoaren ikerketekin lotutako kalitate bereziko ikerketak aitortzeko.
 2022an Emakume afro euskalduna saria jaso zuen: Giza eskubideen aldeko aktibismoaren esparruan, Mulisol elkarteak emandakoa.

 Erreferentziak 

 Kanpo estekak 
Biltzen, Jeanne Rolande Dacouga

Kategoria:Emakume ikerlariak
Kategoria:Feministak
Kategoria:Senegaldarrak
Kategoria:Emakume aktibistak